Lucita M. Aviles

Si **Lucita M. Aviles** (natawo Disyembre 13, 1949 sa Plaridel, Misamis Occidental), usa ka premyadong magsusulat sa pinulongang Binisayang Sinugboanon. Anak siya sa magtiayong Bernardo V. Duyongan ug Sebastiana Flores, mga Sugboanon. Tungod kay ang nagpadako kaniya mao man ang magtiayong Carlos P. Maquiling ug Carmen Duyongan sa kadalaga nga manghod sa iyang amahan kinsa wala makabaton og liwat, nagtungha si Lucita nga ang bansagon nga gidala mao na ang Maquiling. Napulo silang magsoon ug ikaduha siya sa kamagulangan.

Minyo siya kang Manolito A. Aviles, Sr., usa ka *heavy equipment operator* nga nag-alagad sa Departamento sa Publikong Mehoras ug Kadalanansa Dakbayan sa Oroquieta. Upat ang ilang liwat: Maybelle, Manolito Jr., Sharon, ug Sherwin. 

Ug adunay silay 14 ka apo:

Manolito III, Karl Sherwin, Niña Angelika, Mariah Luzette, Sweet Mary, Cian Vincent, Shaun Isidore, Gabriel Izaganni, Sherman Cris, Kate Isabelle, Louise Jureen, Manuel Blake, Luzbella Manolitte, Sofia Gabrielle. Ug adunay silay 2 ka apo sa tuhod: 

Abbriyah Zeal ug Ashirah Eleri.

Si Aviles usa ka doktor sa edukasyon, ug kasamtangang prinsipal sa Tulunghaang Sentral sa Plaridel. Nabalhin siya sa Tudela Central ug nahimong Principal ug dayon na-promote siya isip District Supervisor sa District sa Don Victoriano sulod sa duha ka tuig, ug nabalhin siya sa distrito sa Calamba sulod sa duha ka bulan ug usa ka adlawa sa distrito sa Baliangao. Ug didto sya miretiro sa distrito sa Lopez Jaena. 

Human sa iyang pagretiro sa DepEd, napili siyang Punong Barangay sa Tipolo, Plaridel, Misamis Occidental sulod sa napulo ka tuig diin nahimo usab siyang Presidente sa Kapunongan sa mga Kapitan (ABC PRESIDENT). Sulod sa iyang termino sa pagka-kapitan, ang ilang Barangay, Tipolo, kanunay nga nakakuha isip Outstanding Lupong Tagapamayapa sa Provincial, Regional, ug National. Sa tuig 2018-2019, nahimong National Winner ang Barangay Tipolo Lupong Tagapamayapa Incentives Awards (LTIA).

Usa usab siya ka aktibong opisyal (Direktor sa Hunta) sa BATHALAD-Mindanao sa pamunoan ni Eufemio M. Flores. Nakasulat siya sa Mantalaang Bisaya og walo ka sugilanon ug isa ka hamubong nobela (novelette) nga nag ulohan ug "Tugti Ako sa Paghigugma Kanimo" ug nakasulat usab siya ug mga komiks sa Bisaya diin ang usa niini nag ulohag "Bahaw nga Halok". 

Nakasulat pod siya sa Philippine Journal of Education nga nag ulohan ug "Whirlwind Romance" ug "On Sacrifices and Faith in God", ug nakasulat siyag mga short poems and verses sa maong magasin. 

Karon, ning undang na siya sa kinabuhi sa politika ug ning fulltime na syag alagad sa simbahan isip usa ka Lay Reader (Lay Minister) sa simbahan sa Iglesias Filipina Independiente (IFI) Unidos Parish, Diocese of Oroquieta. 
 
Sa edad nga 75, malipayon sya uban sa iyang pinalanggang kapikas ug gani masaulog sila sa ilang ika-52 ka kasumaran sa adlaw sa ilang kaminyoon (April 22, 2025). Ug dako ang ilang pasamalat sa Ginoo, dili man sila sapian apan hamugaway sa gugma sa Dios uban sa ilang pamilya.  

## Mga sinulat
* *May Kabuntagon ang Matag Kagabhion*, sugilanon (BISAYA Magasin, 1982)
* *Dili Diay Langit ang Saudi*, sugilanon (gihulagway ning maong sugilanon ang sakripisyo sa iyang bana nga nahilayo kanila, Bisaya)
* *Ang Yaya ni Al Sheffa*, sugilanon (Bisaya)
* *May Suwerte ang Kagabhion* sugilanon (Bisaya)
* *Ang Asawa Kong Abubhoan*, sugilanon (Bisaya)
* *Karibal Ko ang Dios*, sugilanon (Bisaya)
* *Managkaluha*, komiks (Bisaya)
* *Bahaw nga Halok*, komiks (Bisaya)
* *Kalamposan Luyo sa Kapakyasan*, komiks (Bisaya)
* *Tugti Ako sa Paghigugma Kanimo*, mubong nobela (Bisaya)
* *Ayawg Lingia ang Kagahapon,* sugilanon (Bisaya)